CELEX: 32017D1246
Language: da
Date: 2017-06-07 00:00:00
Title: Kommissionens afgørelse (EU) 2017/1246 af 7. juni 2017 om godkendelse af afviklingsordningen for Banco Popular Español S.A. (meddelt under nummer C(2017) 4038)

11.7.2017   
            
            
               DA
            
            
               Den Europæiske Unions Tidende
            
            
               L 178/15
            
         KOMMISSIONENS AFGØRELSE (EU) 2017/1246
   af 7. juni 2017
   om godkendelse af afviklingsordningen for Banco Popular Español S.A.
   
      
         (meddelt under nummer C(2017) 4038)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1), særlig artikel 18, stk. 7, andet afsnit, og
   ud fra følgende betragtninger:
   
               (1)
            
            
               Den 7. juni 2017, kl. 05.13 fremsendte Den Fælles Afviklingsinstans (i det følgende benævnt »afviklingsinstansen«) en afviklingsordning for Banco Popular Español S.A. til Kommissionen i overensstemmelse med artikel 18, stk. 7, i forordning (EU) nr. 806/2014.
            
         
               (2)
            
            
               Afviklingsinstansen præciserer i afviklingsordningen, at samtlige betingelser for afvikling, der er fastsat i artikel 18, stk. 1, første afsnit, i forordning (EU) nr. 806/2014 er opfyldt med hensyn til Banco Popular Español S.A., og vurderer, at en afviklingsforanstaltning er nødvendig i almenhedens interesse.
            
         
               (3)
            
            
               Afviklingsordningen bringer i overensstemmelse med artikel 18, stk. 6, i forordning (EU) nr. 806/2014 Banco Popular Español S.A. under afvikling og fastslår, hvilke virksomhedssalgsværktøjer der skal anvendes på det institut, som er under afvikling. Afviklingsordningen indeholder også en begrundelse for, hvorfor alle disse elementer er tilstrækkelige.
            
         
               (4)
            
            
               Kommissionen er enig i afviklingsordningen. Den er bl.a. enig i afviklingsinstansens begrundelser for, hvorfor afviklingen er nødvendig i almenhedens interesse, jf. artikel 5 forordning (EU) nr. 806/2014.
            
         
               (5)
            
            
               Den afviklingsordning, som afviklingsinstansen har forelagt, bør derfor godkendes —
            
         VEDTAGET DENNE AFGØRELSE:
   Artikel 1
   Afviklingsordningen for Banco Popular Español S.A. godkendes.
   Artikel 2
   Denne afgørelse er rettet til afviklingsinstansen.
   
      Udfærdiget i Bruxelles, den 7. juni 2017.
      
         
            På Kommissionens vegne
         
         Valdis DOMBROVSKIS
         
            Næstformand
         
      
   
   
      (1)  EUT L 225 af 30.7.2014, s. 1.